Diari Oficial de la Generalitat Valenciana


Sumari del DOGV 4099, del 03-10-2001 (2001/9290)

RESOLUCIÓ de 5 de setembre de 2001, del conseller d'Obres Públiques, Urbanisme i Transports, per la qual s'encomana a l'Entitat Pública de Sanejament d'Aigües Residuals de la Comunitat Valenciana la gestió de l'explotació del sistema de sanejament i depuració d'aigües residuals d'Almassora (Castelló).
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4099

Data del DOGV
:   03-10-2001

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2001/9290


Data del document
:   05-09-2001

Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

Descriptors 

:   * Entitat Pública de Sanejament d'Aigües Residuals de la Comunitat Valenciana
    * Almassora
    * delegació de poders
    * tractament de l'aigua

RESOLUCIÓ de 5 de setembre de 2001, del conseller d'Obres Públiques, Urbanisme i Transports, per la qual s'encomana a l'Entitat Pública de Sanejament d'Aigües Residuals de la Comunitat Valenciana la gestió de l'explotació del sistema de sanejament i depuració d'aigües residuals d'Almassora (Castelló). [2001/X9290]
  
Antecedents de fet
  
Les obres corresponents al projecte de col·lectors generals i estació depuradora d'aigües residuals d'Almassora (exp. núm. 95/GV/0088), van ser contractades per l'Entitat de Sanejament amb data 11 de març de 1998, en virtut de la comanda de gestió efectuada al seu favor, mitjançant Resolució de data 21 de setembre de 1995, de la Conselleria d'Obres Públiques, Urbanisme i Transports.
  
Concloses les obres, amb data 30 de juny del 2000, va tindre lloc la recepció d'aquestes, i s'inicia a partir d'aquest moment el corresponent període de garantia, amb una duració de dos anys, durant el qual i de conformitat amb les condicions del contracte, el contractista està obligat a realitzar l'explotació de les instal·lacions corresponents.
  
Atés que el dia 30 de juny de 2002, conclou el citat període de garantia, i en conseqüència, el termini d'execució del contracte corresponent a l'explotació de les mencionades obres, conclou, així mateix, en la dita data la vigència de la comanda de gestió atorgada al seu dia a l'Entitat de Sanejament d'Aigües Residuals.
  
Així doncs, amb l'objecte de garantir el normal funcionament de les instal·lacions i evitar interrupcions en el servei de sanejament i depuració d'aigües residuals dels municipis servits, es fa necessari efectuar una nova comanda de gestió d'acord amb els articles 14.2 i 16-a) de la Llei 2/92, de 26 de març, de Sanejament d'Aigües Residuals de la Comunitat Valenciana.
  
Fonaments de dret
  
D'acord amb l'article 16 a) de la Llei 2/1992, de 26 de març, de Sanejament d'Aigües Residuals de la Comunitat Valenciana que estableix, entre les funcions que corresponen a l'Entitat Pública de Sanejament, gestionar l'explotació de les instal·lacions de sanejament i depuració que la Generalitat Valenciana determine.
  
De conformitat amb l'article 14.2 de la citada llei, la relació de la Generalitat amb l'Entitat Pública de Sanejament d'Aigües Residuals es realitzarà a través de la Conselleria d'Obres Públiques, Urbanisme i Transports.
  
Vista la proposta de la Direcció General d'Obres Públiques.
  
En virtut d'això, i de conformitat amb el que estableixen els articles 14.2 I 16 a) de la Llei 2/1992, de 26 de març, l'article 35 de la Llei 5/1983, de 30 de desembre, del Govern Valencià, i l'article 7 del Decret 110/2000, de 18 de juliol, del Govern Valencià, pel qual s'aprova el Reglament Orgànic i Funcional de la Conselleria d'Obres Públiques, Urbanisme i Transports, resolc:
  
Encomanar a l'Entitat Pública de Sanejament i Depuració d'Aigües Residuals la gestió de l'explotació dels col·lectors generals i estació depuradora d'aigües residuals d'Almassora (Castelló), a fi de garantir l'adequada explotació d'aquestes, a partir de la finalització del període de garantia de les obres.
  
Contra la present resolució, que posa fi a la via administrativa, es podrà interposar, amb caràcter potestatiu, recurs de reposició davant del mateix òrgan que va dictar la resolució en el termini d'un mes, comptador des de l'endemà de la seua notificació, en virtut del que disposen els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i Procediment Administratiu Comú, en la redacció donada a aquests per la Llei 4/1999, de 13 de gener (BOE núm. 12, de 14 de gener).
  
No obstant això que disposa el paràgraf anterior, la present resolució podrà ser impugnada directament davant del Jutjat Contenciós Administratiu de la ciutat de València, mitjançant la interposició del corresponent recurs contenciós administratiu en el termini de dos mesos, comptadors des de l'endemà de la notificació d'aquesta, o, si és procedent, de la resolució expressa del recurs potestatiu de reposició, de conformitat amb el que estableix l'article 46 de la Llei 29/1998, de 13 de juliol, Reguladora de la Jurisdicció Contenciosa Administrativa.
  
Tot això sense perjudici que es puga exercir, si és procedent, qualsevol altre recurs que s'estime procedent.
  
València, 5 de setembre de 2001.- El conseller d'Obres Públiques, Urbanisme i Transports: José Ramón García Antón.